**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-43-14/24

Datum: 11.03.2024 godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14, 59/22), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku iznesenu u Zapisniku broj 05-04-43-12/24 od 11.03.2024 godine, u postupku javne nabavke usluga revizije projektne dokumentacije tokom 2024.,2025.,2026. i 2027.godine, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke iznesena u Zapisniku broj: 05-04-43-12/24 od 11.03.2024 godine i okvirni sporazum, na period od četiri godine, za javne nabavke usluga revizije projektne dokumentacije tokom 2024.,2025.,2026. i 2027.godine, dodjeljuje se ponuđaču **d.o.o. Smajić-inženjering Goražde** za ponuđenu cijenu **49.972,00 KM** bez PDV-a,kao najbolje ocijenjenom ponuđaču.

Sa izabranim ponuđačem će se sklopiti okvirni sporazum.

Član 2.

Prijedlog okvirnog sporazuma dostavit će se na potpis izabranom ponuđaču **d.o.o. Smajić-inženjering Goražde**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-43/24 od 07.02.2024. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je: 136.000,00 KM.

* Obavještenje o nabavci broj: 997-1-2-1-3-11/24 objavljeno 07.02.2024. godine, Službeni glasnik BiH broj: 10/24

Komisija za javnu nabavku imenovana je Rješenjem broj: 05-04-43-4/24 od 26.02.2024. godine. Komisija za javnu nabavku dostavila je dana 11.03.2024. godine Zapisnik o radu Komisije 05-04-43-12/24 .

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajući zapisnik, u kojem je utvrđeno sljedeće:

* da je ukupan broj pristiglih ponuda 5;
* da su blagovremeno zaprimljene 5 ponuda;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila da je Tenderskom dokumentacijom, u dijelu dokazivanja tehničko profesionalne sposobnosti, pod tačkom c), Ugovorni organ je jasno propisao kojim dokazima se dokazuje postavljeni uslov pod tačkom c).. tako stoji da ponuđač u ponudi treba dostaviti, između ostalog:

*c) Izjava o zaposlenju ili angažovanju Odgovornog revidenta koja sadrži ime Odgovornog revidenta i njegovu biografiju, te* ***potvrdu izdatu od PIO/MIO ili druge nadležne institucije****, za Odgovornog revidenta kao dokaz radnog staža i kopiju uvjerenja o položenom stručnom ispitu*.

**Ponuda ponuđača Arting BH doo Sarajevo ne sadržava dokaz o radnom stažu odgovornog revidenta, kako je traženo tenderskom dokumentacijom (potvrdu izdatu od PIO/MIO ili druge nadležne institucije), te se ponuda ponuđača Arting BH doo Sarajevo odbija kao neprihvatljiva.**

Ponude ostala četiri ponuđača su prihvatljive u pravnom, tehničkom i ekonomskom smislu i ispunjavaju zahtjeve ugovornog organa navedene u tenderskoj dokumentaciji.

Tokom postupka pregleda i ocjene ponuda za predmetnu nabavku, od ponuđača d.o.o. Smajić-inženjering Goražde zatraženo je pojašnjenje neprirodno niske cijene u skladu sa članom 66. Zakona, jer je cijena ponude za više od 20% niža od cijene drugorangirane prihvatljive ponude.

Ponuđač d.o.o. Smajić-inženjering Goražde je aktom broj 137-U-24 dostavljenim 08.03.2024. godine, u ostavljenom roku, obrazložio neprirodno nisku cijenu u skladu sa članom 66. Zakona. Ovo obrazloženje je Komisija u potpunosti prihvatila.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | d.o.o. SMAJIĆ INŽENJERING Goražde | 49.972,00 KM | 100 |
| 2. | d.o.o. RADIS Istočno Sarajevo | 98.200,00 KM | 50.88 |
| 3. | Konzorcij DOO AIK INŽINJERING BANOVIĆI I RUDARSKI INSTITUT Tuzla | 135.200,00KM | 36,96 |
| 4. | d.o.o. IG BANJA LUKA | 135.800,00 KM | 36,79 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva